《辟署后空地为菜畦 其三》
清代·萧霖

治人自有术，种蔬亦有方。培之欲其厚，养之欲其长。

毋为日炙欲，勿令虫啮伤。雨露所不逮，灌溉焉可忘。

行之经半载，已见沃若光。瓜壶硕且大，葵藿清而香。

如有非种者，锄莠安其良。物生既以遂，庶可佐盘觞。

作者简介：萧霖，字雨垓，号曙堂，江都人。欲隆丙子举人，官普洱知县。有《爨余》、《昆海》等集。